Vene internetis leidub nii ilvest tutvustavaid lehekülgi kui sajanditaguseid kõlakaid ning õpetust, kuidas seada raudu, on topiste ja kasukate müügikuulutusi, isegi ilvesenahast sukad ja vaibad on olemas, ei puudu vestid ja tissivestidki. 1958. a Leningradi oksjonil müüdi 2050 ilvesenahka 73 dollari eest tükk, 1965. aastal juba 95 dollari eest, 1973. aastal 660 dollari eest (isegi soobel maksis 155 dollarit). 1974. aastal maksis ilvese nahk 800 dollarit, praegu aga 45-50 dollarit, olles karusnahkadest ikkagi kõige kallim. Palju rohkem antakse elus loomade eest. Hundi- ja ilvestemüügi kuulutusi on nähtud Moskvas laternapostidele kleebituna, rebasepoegi pakuti metroos matkakotist ja Linnuturul saab osta kas või puumat. Venemaal on eksootiliste loomadega kauplemine (15 miljardi dollari eest aastas) uimastiäri järel teisel kohal.